
[bookmark: _Toc225775293]Rolul și componența consiliului de administrație 
Consiliul de Administrație al Regiei Publice Locale a Pădurilor Stejarul R.A. asigură administrarea societății, stabilirea direcțiilor principale de activitate și dezvoltare, supravegherea managementului executiv și monitorizarea îndeplinirii obiectivelor și indicatorilor de performanță, în concordanță cu Scrisoarea de așteptări și cu prevederile actului constitutiv și ale cadrului legal aplicabil.

Consiliul de Administrație este format din 3 (trei) membri, numiți pentru mandatul 2026-2030, potrivit actului constitutiv și reglementările aplicabile.

Componența Consiliului se stabilește cu respectarea prevederilor legale aplicabile întreprinderilor publice, inclusiv:
–  un membru desemnat de autoritatea publică tutelară din rândul funcționarilor publici sau al altor categorii de personal din cadrul autorității publice tutelare ori din cadrul altor autorități sau instituții publice;
– majoritatea membrilor Consiliului este formată din administratori neexecutivi și independenți, în sensul Legii nr. 31/1990;
-unul dintre membri are calitatea de auditor conform articolului 10 al O.U.G. nr. 109/2011 coroborat cu articolul 65 din Legea 162/2017 privind auditul statuar;
–respectarea principiilor privind diversitatea de gen, conform articolului 5 alineatul (7) din O.U.G. nr. 109/ 2011 coroborat cu prevederile aplicabile din Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, respectiv în măsura în care nu este afectat clasamentul candidaților din lista scurtă așa cum este prevăzut la alineatul (1) al articolului 29 din O.U.G. nr. 109/2011, cel puțin o treime din totalul administratorilor trebuie sa aparțină genului subreprezentat.

CERINȚE MINIME LA NIVEL DE CONSILIU (nivel colectiv)
La nivel colectiv, Consiliul trebuie să asigure, prin componența sa, competențe care să acopere cel puțin următoarele arii:
· guvernanță corporativă și control intern;
· financiar-contabil și analiză economică;
· juridic și conformitate;
· management, strategie și performanță;
· managementul riscurilor (inclusiv riscuri operaționale și de conformitate).

CERINȚE OBLIGATORII APLICABILE MEMBRILOR CONSILIULUI (condiții minime)
Fiecare membru al Consiliului trebuie să îndeplinească, în mod obligatoriu, condițiile minime prevăzute de cadrul legal aplicabil, inclusiv:
· cetățenie și domiciliu, cunoașterea limbii române;
· capacitate deplină de exercițiu;
· stare de sănătate corespunzătoare;
· lipsa sancțiunilor/încetărilor disciplinare relevante în ultimii 5 ani;
· lipsa înscrierilor în cazierul judiciar și fiscal;
· lipsa situațiilor de incompatibilitate/conflict de interese;
· studii universitare cu licență;
· minimum 7 ani experiență în științe inginerești/economice/sociale/juridice sau domeniul de activitate al societății (art. 5 alineatul (2) - ”Fiecare membru al consiliului de administrație trebuie să aibă studii superioare finalizate cel puțin cu diplomă de licență. De asemenea, acesta trebuie să dovedească experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice de minimum 7 ani.”)
· minimum 3 ani experiență în conducerea societăților/întreprinderilor publice/private ori a regiilor autonome (articolul 5 alineatul (11) din O.U.G. nr. 109/2011 – ”Prin experiență în conducerea societăților, întreprinderi publice sau cu capital privat, ori a regiilor autonome se înțelege deținerea oricărei funcții de conducere, astfel cum aceasta este definită la art. 143 din Legea nr. 31/1990, republicată, cu modificările și completările ulterioare, precum și a funcției de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupațiilor din România.”)
· respectarea limitărilor privind cumulul de mandate, după caz;

1. Administrator A – profil general – (1 post)

Condiții generale minime obligatorii de participare:
• Experiență de minimum 3 ani în conducerea societăților sau regiilor autonome (art. 5 alin. (11) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare – ”Prin experiență în conducerea societăților, întreprinderi publice sau cu capital privat, ori a regiilor autonome se înțelege deținerea oricărei funcții de conducere, astfel cum aceasta este definită la art. 143 din Legea nr. 31/1990, republicată, cu modificările și completările ulterioare, precum și a funcției de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupațiilor din România.”);
• Studii superioare finalizate cel puțin cu diploma de licență și experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice de minimum 7 ani (art. 5 alin. (2) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare).

2. Administrator B – profil auditor (1 post) 

Condiții generale minime obligatorii de participare:
• Experiență de minimum 3 ani în conducerea societăților sau regiilor autonome (art. 5 alin. (11) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare – ”Prin experiență în conducerea societăților, întreprinderi publice sau cu capital privat, ori a regiilor autonome se înțelege deținerea oricărei funcții de conducere, astfel cum aceasta este definită la art. 143 din Legea nr. 31/1990, republicată, cu modificările și completările ulterioare, precum și a funcției de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupațiilor din România.” );
• Studii superioare finalizate cel puțin cu diploma de licență și experiență în domeniul științelor economice – auditor financiar, sau în domeniul de activitate al respectivei întreprinderi publice de minimum 7 ani (art. 5 alin. (2) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare);
- Persoană care este calificată ca auditor financiar conform unui document emis de către autoritatea competentă din România, din alt stat membru, dintr-un stat membru al Asociației Europene a Liberului Schimb, din Elveția sau din Regatul Unit al Marii Britanii și Irlandei de Nord, potrivit legii;
• Prin excepție de la această prevedere, este competentă să fie selectată și să facă parte din Comitetul de audit al întreprinderii publice și persoana care are experiență de cel puțin 3 ani în audit statutar, dobândită prin participarea la misiuni de audit statutar în România, în alt stat membru, într-un stat al Asociației Europene a Liberului Schimb, în Elveția sau în Regatul Unit al Marii Britanii și Irlandei de Nord sau în cadrul comitetelor de audit formate la nivelul consiliilor de administrație/supraveghere ale unor societăți/entități de interes public, dovedită cu documente (art. 34 alin. (4^1) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare).
• Respectarea cerințelor pentru comitetul de audit: cel puțin un membru cu competențe în contabilitate/audit statutar; majoritatea membrilor independenți (Legea nr. 162/2017, art. 65 alin. (2)–(5));

3. Administrator C – profil funcționar public (1 post)
”Regia autonomă este administrată de un consiliu de administrație format dintr-un număr de 3 persoane, dintre care una este desemnată de autoritatea publică tutelară din cadrul categoriei funcționarilor publici sau altor categorii de personal din cadrul autorității publice tutelare ori din cadrul altor autorități sau instituții publice.” (art. 5 alineat (1) O.U.G. nr. 109/2011)
Normele Metodologice din 28/07/2023 privind criteriile de selecție și alte măsuri necesare implementării O.U.G. 109/2011
”Articolul 9^1
(1) În vederea organizării procedurii de selecție a membrilor consiliului de administrație, respectiv ai consiliului de supraveghere desemnați de autoritatea publică tutelară în conformitate cu prevederile art. 5 alin. (1) și (3), respectiv art. 28 alin. (4) și (5^1) din Ordonanța de urgență a Guvernului nr. 109/2011, în termen de 2 zile lucrătoare de la data constituirii comisiei de selecție și nominalizare definită la art. 2 pct. 27 din Ordonanța de urgență a Guvernului nr. 109/2011, conducătorul autorității publice tutelare transmite acesteia propunerile de candidați, respectiv minimum 2 și maximum 5 candidați.
(2) Verificarea candidaților prevăzuți la alin. (1) se realizează de către comisia de selecție și nominalizare în termen de 2 zile lucrătoare de la primirea propunerilor de candidați.
(3) Comisia de selecție și nominalizare verifică îndeplinirea condițiilor privind studiile și experiența prevăzute la art. 5 alin. (1^1) și (2) din Ordonanța de urgență a Guvernului nr. 109/2011, în cazul întreprinderilor publice - regii autonome, respectiv la art. 28 alin. (1) sau (1^1), după caz, și alin. (3) din Ordonanța de urgență a Guvernului nr. 109/2011, în cazul întreprinderilor publice - societăți, precum și condițiile de eligibilitate prevăzute la art. 4, art. 12 alin. (3), art. 30 alin. (9) și art. 36 alin. (7) din Ordonanța de urgență a Guvernului nr. 109/2011, în baza dosarului de candidat transmis de autoritatea publică tutelară, care trebuie să cuprindă cel puțin următoarele:
a) curriculum vitae;
b) documentele care atestă îndeplinirea cerințelor prevăzute la art. 5 alin. (1^1) și (2), respectiv art. 28 alin. (1) sau (1^1), după caz, și alin. (3) din Ordonanța de urgență a Guvernului nr. 109/2011;
c) o recomandare profesională;
d) declarație de interese potrivit dispozițiilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare;
e) declarații pe propria răspundere privind respectarea cerințelor prevăzute la art. 4, art. 12 alin. (3), art. 30 alin. (9) și art. 36 alin. (7) din Ordonanța de urgență a Guvernului nr. 109/2011;
f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior depunerii candidaturii;
g) cazier judiciar;
h) cazier fiscal;
i) cazier administrativ, după caz;
j) acordul privind prelucrarea datelor cu caracter personal.
(4) Comisia de selecție și nominalizare poate solicita candidaților clarificări și informații suplimentare, în scris, cu stabilirea termenului de răspuns.
(5) Comisia de selecție și nominalizare analizează dosarele și respinge candidaturile care nu îndeplinesc condițiile legale și informează în scris autoritatea publică tutelară în termen de 2 zile lucrătoare de la data emiterii deciziei în acest sens.
(6) În cazul în care, în urma evaluării realizate în condițiile alin. (2)-(5), nu au fost validați minimum 2 candidați pentru postul de administrator, autoritatea publică tutelară poate transmite, o singură dată, comisiei de selecție și nominalizare noi propuneri de candidați, în termen de 2 zile lucrătoare de la data informării prevăzute la alin. (5), prevederile alin. (2)-(5) aplicându-se în mod corespunzător.
(7) În situația prevăzută la alin. (6), dacă în urma evaluării candidaturilor suplimentare nu sunt validați minimum 2 candidați, postul care face obiectul dispozițiilor art. 5 alin. (3) și ale art. 28 alin. (5^1) din Ordonanța de urgență a Guvernului nr. 109/2011 este inclus în procedura de selecție prevăzută de art. 29 din Ordonanța de urgență a Guvernului nr. 109/2011.
(8) Comisia de selecție și nominalizare informează în scris autoritatea publică tutelară cu privire la rezultatul evaluării candidaților realizată în condițiile prezentului articol, în termen de 2 zile lucrătoare de la data emiterii deciziei în acest sens.”

CONDITII ELIMINATORII DIN SELECȚIE:
· Neîndeplinirea condițiilor minime obligatorii de participare și evaluare;
· Existența oricărei situații enumerate la articolele 4, 30 alin. (9), și art. 36 alin. (7) din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare;
· Existența unor înscrisuri în cazierele judiciar și fiscal;
· Existența unui conflict de interese sau unei incompatibilități cu exercitarea atribuțiilor specifice postului pentru care a aplicat;
· Starea de sănătate necorespunzătoare postului;
· Nerecunoașterea limbii române (scris și vorbit) la nivel avansat;
· Nedeținerea cetățeniei române sau a cetățeniei altor state membre ale Uniunii Europene, cu domiciliul în România;


Criteriile de alcătuire a Consiliului de administrație sunt prezentate în Profilul Consiliului

CRITERII DE SELECȚIE:
Criteriile de selecție sunt diferențiate în următoarele grupe:
Competențe - competențe specifice sectorului de activitate a întreprinderii publice, competențe profesionale de importanță strategică, competențe de guvernanță corporativă, competențe sociale și personale, experiență pe plan local și internațional, competențe și restricții specifice pentru funcționarii publici sau alte categorii de personal din cadrul autorității publice tutelare ori din cadrul altor autorități sau instituții publice, aliniere cu scrisoarea de așteptări, competențe specifice acționarilor și autorităților publice tutelare;
Trăsături - integritate și reputație personală și profesională, orientare către rezultate, capacitatea de analiză și sinteză, independență, expunere politică, aliniere cu scrisoarea de așteptări a acționarilor;
Alte criterii - rezultatele economico-financiare ale întreprinderilor în care candidatul și-a exercitat mandatul de administrator sau de director, număr de mandate, ani de când este director executiv în organizație.

MODALITATEA DE EVALUARE A CRITERIILOR DE SELECȚIE:
Etapele de desfășurare a procesului de selecție sunt:
· verificarea dosarelor candidaților din punct de vedere al conformității administrative, solicitarea de clarificări (dacă este cazul), respingerea dosarelor incomplete și alcătuirea listei lungi.
· analizarea informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din profilul consiliului pentru fiecare candidat, analizarea comparativă a candidaților prin raportare la profilul consiliului și profilul candidatului, alcătuirea listei scurte, solicitarea declarației de intenție, realizarea interviului final și integrarea rezultatelor finale ale evaluării.

CONDUITĂ, INTEGRITATE ȘI CONFIDENȚIALITATE
Membrii Consiliului trebuie să dovedească integritate, independență, imparțialitate, să evite conflictele de interese, să respecte confidențialitatea informațiilor și să acționeze cu prudență și responsabilitate, în interesul societății.

